विदेश में रहने वाले भारतीय जहां भी जमा होते हैं, वहां बातचीत का मुद्दा घूम-फिर कर आखिर भारत पर ही आ जाता है। भारत की तरक्‍की की बातें होती हैं और जात-पात, भ्रष्‍टाचार और गरीबी जैसे अभिशापों की चर्चा होती है। इन भारतीयों को भारत से लगाव काफी गहरा है। आप मान सकते हैं कि विदेश में रहने वाले भारतीयों द्वारा भारत को केवल कोसने का चलन खत्‍म नहीं हुआ है, लेकिन काफी कमजोर पड़ा है। इस लगाव के पीछे भारत को आगे बढ़ता और भारतीय समाज के समृद्ध होने की लालसा के साथ-साथ भारत को भ्रष्‍टाचार मुक्‍त देखने की ख्‍वाहिश भी छिपी होती है।